Μάκης Τζάτζος

Ο  Μάκης (Κοσμάς) Τζάτζος (Κόμανος Κοζάνης, 6 Νοεμβρίου 1967) είναι Έλληνας παλαίμαχος ποδοσφαιριστής, που έχει συνδέσει το όνομά του και την καριέρα του κυρίως με την Skoda Ξάνθης.

 Ποδοσφαρική καριέρα 
Ξεκίνησε την καριέρα του στην γενέτειρά του, όπου αγωνίστηκε αρχικά για την τοπική Α.Ε. Κόμανου και αργότερα στον Εορδαϊκό, όπου έκανε τα πρώτα ποδοσφαιρικά του βήματα. 

Το 1988 μεταγράφηκε στη Skoda Ξάνθης, με την οποία κατέκτησε το πρωτάθλημα της δεύτερης κατηγορίας και κέρδισε την άνοδο της στην ελληνική Superleague. Πραγματοποίησε το ντεμπούτο του στην μεγάλη κατηγορία στις 17 Σεπτεμβρίου 1989, στον πρώτο αγώνα που έδωσε η Ξάνθη σε επίπεδο Α’ Εθνικής, με αντίπαλο τη ΑΕΛ στο Αλκαζάρ. Μάκης Τζάτζος: «Αξέχαστα τα ματς κόντρα στους “αιώνιους”» (vid) 

Το καλοκαίρι του 1995 μεταγράφηκε στον Άρη Θεσσαλονίκης όπου και παρέμεινε για 1,5 χρόνο. έχοντας συνολικά 38 συμμετοχές (29 για το Πρωτάθλημα και 9 για το Κύπελλο Ελλάδας) και τρία τέρματα. Πραγματοποίησε το ντεμπούτο του με τον Άρη, στις 20 Αυγούστου 1995 στον αγώνα Κυπέλλου, Άρης – Χαραυγιακός 9-0, σκοράροντας το 7ο τέρμα της ομάδας του. 1995: Παρά ένα ...δέκα γκολ στο καλάθι του Άρη!

Επέστρεψε στην Ξάνθη στο δεύτερο μισό της αγωνιστικής σεζόν 1996-97. Ο Τζάτζος έπαιξε το τελευταίο του παιχνίδι με την Ξάνθη και το τελευταίο του στην ελληνική πρώτη κατηγορία τον Μάιο του 1997. Το Ιανουάριο του 1998 υπέγραψε στην  Αναγέννησης Καρδίτσας, στην οποία αγωνίστηκε για 1,5 χρόνο και έκλεισε την καριέρα του στο Λεωνίδιο το 2001, αγωνιζόμενος στην Γ’ Εθνική.

Το 2005 ανέλαβε αρχικά το πόστο του γενικού αρχηγού της Αναγέννησης Καρδίτσας επί προεδρίας Φίλιππου Σαπουνά, εκτέλεσε χρέη προπονητή για έναν αγώνα και τέλος διετέλεσε και πρόεδρος της ομάδας στην περίοδο του μπαράζ της Ριζούπολης (14 Ιουνίου 2008) όπου η ομάδα κέρδισε την άνοδό της στη Β’ Εθνική νικώντας με 2-0 την Ηλιούπολη.  Ο Μάκης Τζάτζος και η πορεία του στην Αναγέννηση… 

To 2013 ανέλαβε πρόεδρος στον Ανταγόρα Κω. Συγκροτήθηκε σε σώμα η διοίκηση του Ανταγόρα, πρόεδρος ο Μάκης Τζάτζος

Το 2020 ανέλαβε θέση στο Δ.Σ. της ΠΑΕ Ξάνθης, από το οποίο παραιτήθηκε τον Ιούλιο του 2021. (video) – Μάκης Τζάτζος – Το «δεκάρι» της καρδιάς μας – Το “δεκάρι” της Ξάνθης μας Παραιτήθηκε ο Μάκης Τζάτζος από το Δ.Σ του ΑΟΞ.
 Παραπομπές 

 Πηγές 
 Προφίλ του Κ.Τζάτζου στο transfermarkt.com
 Προφίλ στο charityidols.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εορδαϊκού
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας